     МОДЕЛ  УГОВОРА
о изради пројектно техничке документације за изградњу отвореног базена
Закључен у Новом Бечеју, дана  ___ . ___ . 2023.  године, између уговорних страна:
1. Општине Нови Бечеј, са седиштем у Новом Бечеју, улица Жарка Зрењанина број 8, ПИБ: 101431164, матични број 08108293, коју заступа Саша Максимовић, председник општине (у даљем тексту: Наручилац)
и

2. А. УКОЛИКО ПОНУЂАЧ ПОДНОСИ ПОНУДУ САМОСТАЛНО

__________________________________________________________________________________
__________________________________________________________________________________,

(Назив понуђача, поштански број и седиште, општина, улица и број, матични број, ПИБ, текући рачун)

кога заступа _______________________________________________ (у даљем тексту: Извођач радова)

                                               (Име, презиме и функција)

Б. У СЛУЧАЈУ ПОДНОШЕЊА ПОНУДЕ СА ПОДИЗВОЂАЧЕМ:

__________________________________________________________________________________

__________________________________________________________________________________,

 (Назив понуђача, поштански број и седиште, општина, улица и број, матични број, ПИБ, текући рачун)
кога заступа _______________________________________________ (у даљем тексту: Извођач радова)

                                               (Име, презиме и функција)

   Извођач радова је извршење јавне набавке делимично поверио подизвођачу:
1. __________________________________________________________________________________

__________________________________________________________________________________,

(Назив подизвођача, поштански број и седиште, општина, улица и број, матични број, ПИБ, текући рачун)
кога заступа ________________________________________________ (у даљем тексту: Подизвођач)

                                             (Име, презиме и функција)

2. __________________________________________________________________________________

__________________________________________________________________________________,

(Назив подизвођача, поштански број и седиште, општина, улица и број, матични број, ПИБ, текући рачун)
кога заступа ________________________________________________ (у даљем тексту: Подизвођач)

                                             (Име, презиме и функција)

В. У СЛУЧАЈУ ПОДНОШЕЊА ЗАЈЕДНИЧКЕ ПОНУДЕ
ГРУПЕ ПОНУЂАЧА: 
1. __________________________________________________________________________________

__________________________________________________________________________________,
(Назив понуђача, поштански број и седиште, општина, улица и број, матични број, ПИБ, текући рачун)

као овлашћеног члана групе понуђача, односно члана групе понуђача који је поднео понуду и који ће заступати групу понуђача пред Наручиоцем и који ће у име групе понуђача потписати Уговор, кога заступа __________________________________________________________ (у даљем тексту: Извођач радова)
                                             (Име, презиме и функција)

2. __________________________________________________________________________________

__________________________________________________________________________________,
(Назив понуђача, поштански број и седиште, општина, улица и број, матични број, ПИБ, текући рачун)
као члана групе који ће дати средства финансијског обезбеђења, кога заступа __________________________________________________________ (члан групе понуђача).                                                                                      
                                          (Име, презиме и функција)
3. __________________________________________________________________________________

_________________________________________________________________________________,
(Назив понуђача, поштански број и седиште, општина, улица и број, матични број, ПИБ, текући рачун)
кога заступа ________________________________________________________ (члан групе понуђача).                                                                                      

                                          (Име, презиме и функција)
Основ уговора:

Отворени поступак јавне набавке број IV 04-404-2/43-2023;

Одлука о додели уговора број ________  од ________  2023. године;
Понуда изабраног понуђача број ________  од  ________ 2023. године (заведено на Порталу јавних набавки).
ПРЕДМЕТ УГОВОРА

      Члан 1.

Предмет овог уговора је израда пројектно техничке документација за изградњу отвореног базена у Новом Бечеју и обухвата израду Идејног концепта (ИК), Идејног решење за локацијске услове (ИДР), Пројекат за грађевинску дозволу (ПГД), Пројекат за извођење (ПЗИ), у свему према конкурсној документацији, пројектном задатку и понуди Пружаоца услуге број  ______________ од _________ године (у даљем тексту: Понуда).
НАЧИН, УСЛОВИ И РОКОВИ ПРУЖАЊА УСЛУГЕ

Члан 2.

Пружалац услуге се обавезује да ће услугу израде пројектно техничке документације из члана 1. овог уговора извршити у року од _________ (максимално 180) календарских дана од дана закључења уговора. За време трајања процедуралних активности рок не тече, што се констатује записницима између Наручиоца и Пружаоца услуге.
Пружалац услуга ће након завршетка сваке фазе пројектовања доставити пројекте Наручиоцу, који ће извршити преглед документације у року од пет календарских дана од дана пријема и у том року ће формирати примедбе на достављене пројекте.

Пружалац услуге је у обавези да у року од пет календарских дана од дана достављених примедби исправи пројекте према примедбама Наручиоца. Наручилац ће у даљем року од пет календарских дана поново прегледати исправљене пројекте. 

У случају савесног поступања приликом предаје пројектне документације, време које је потребно Наручиоцу да прегледа у документацију и време у коме је Пружалац услуге дужан да исправи пројекте према примедбама Наручиоца неће се урачунавати Наручиоцу услуга у рок за извршење уговорне обавезе. Ако Наручиоцу услуга буде потребно додатно време да исправи пројекте према примедбама Наручиоца, то ће време ући у рок за извршење уговорене обавезе.

Приликом пријема документације, уговорне стране ће сачинити записник о пријему документације, као доказ да је уговорена услуга извршена у уговореном квалитету и обиму, како за сваку фазу, тако и за предају комплетне документације по уговору. 

Пружалац услуге је дужан да у току израде и након предаје пројектно техничке документације са потребним предрадњама за потребе прибављања потребних услова и дозвола сарађује са Наручиоцем све до прибављања употребне дозволе за предметни објекат, да своја решења дата у пројектно техничкој документацији разјасни или допуни уколико иста не буду једнозначно технички одређена или усагласи уколико буде неусаглашености.

У уговорену цену Пружалац услуге је урачунао и одговарање на сва питања у вези са техничким решењима у току спровођења процедуре избора Извођача радова, као и да достави писана разјашњења на писани захтев изабраног Извођача радова у поступку увођења у посао.

Пружалац услуге је дужан да стручно, аргументовано и разумљиво одговори на сва питања у вези са пројектно техничком документацијом коју заинтересована лица поставе током поступка јавне набавке на основу те документације, у року од 24 часа од тренутка пријема дописа Наручиоца.

Члан 3.

Пружалац услуге има право да зaхтева продужење рока за извршење услуге у случају у коме је због промењених околности или неиспуњења обавеза Наручиоца био спречен да извршава услуге.

Као разлози због којих се, у смислу става 1. овог члана, може захтевати продужење рокова, сматрају се нарочито:

1. додатне услуге које су постале нeопходне, а које нису били укључене у првобитни уговор о јавној набавци, у случају и на начин како је предвиђено чланом 157. Закона о јавним набавкама („Сл. гласник РС, број 91/2019“);
2. непредвиђене околности у складу са чланом 158. Закона о јавним набавкама;

3. повећање обима набавке у складу са чланом 160. Закона о јавним набавкама.

Наручилац одлучује да ли ће и за колико продужити рок за извршење услуге у  року од осам дана од дана када је Пружалац услуга затражио од Наручиоца да одлучи о продужењу рока за извршење услуга. Уколико Пружалац услуга пропусти да достави благовремено упозорење о кашњењу или не сарађује у погледу решавања овог кашњења, кашњење изазавано овим пропустом се неће разматрати приликом одређивања новог рока за извршење услуга.

Захтев за продужење рока за извршење услуга Пружалац услуге писaно подноси Наручиоцу у року од једног дана од сазнања за околност због које може доћи до кашњења у извршењу услуге, а најкасније десет дана пре истека коначног рока за извршење услуга.

Уговорени рок је продужен када уговорне стране закључе Анекс уговора.
Ако Пружалац услуге падне у доцњу са извршењем услуга нема право на продужење уговореног рока због околности које су настале у време доцње.
Члан 4.

Достављање пројектно техничке документације врши се електронским путем и непосредно, на адресу Наручиоца. Документација се, након прихватања фазе или комплетног обима документације доставља Наручиоцу у три електронска (са потписом) примерка и три штампана примерка.
У изузетним случајевима, представници обе уговорне стране могу договорити преузимање пројектно техничке документације, као и других докумената о предметним услугама у просторијама Пружаоца услуга, односно на другом месту које договоре. 

Члан 5. 

Пружалац услуге је дужан да при изради пројектно техничке документације поступа по упутствима која му је Наручилац благовремено дао, а у складу с пажњом доброг привредника.

Након израде пројектно техничке документације Пружалац услуге је дужан да исту достави Наручиоцу на преглед и одобрење на начин и у роковима предвиђеним чланом 2. овог уговора.
ЦЕНА
Члан 6. 

Укупна уговорена цена за услуге из члана 1. овог уговора износи ___________________________ динара без ПДВ-а, односно ____________________________ динара са ПДВ-ом.
Уговореном ценом су обухваћени сви трошкови Пружаоца услуге које има у реализацији предметне јавне набавке.
НАЧИН ПЛАЋАЊА
Члан 7.
Уговорне стране су сагласне да ће се плаћање за уговорене услуге извршити уплатом на текући рачун Пружаоца услуге у складу са табелом Обрасца структуре цене, по предаји одређеног сегмента пројектне документације у року до 45 дана од дана издавања фактуре у систему електронских фактура и њене регистрације у Централном регистру фактура.
Обавезе које доспевају у наредној буџетској години биће реализоване највише до износа средстава која за ту намену буду одобрена у тој буџетској години.
СРЕДСТВА ФИНАНСИЈСКОГ ОБЕЗБЕЂЕЊА
                                                               Члан 8.
Пружалац услуге је у обавези да у року од седам дана од дана закључења уговора преда Наручиоцу банкарску гаранцију за испуњење уговорних обавеза, која мора бити са клаузулама: безусловна, неопозива, без права на приговор и платива на први позив, у висини од 10% од укупно уговорене вредности без пореза на додату вредност са роком важности најмање 30 (тридесет) дана дужим од уговореног рока за испуњење уговорних обавеза.
Пружалац услуге може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

Ако се за време трајања овог Уговора промене рокови за испуњење уговорене обавезе, Пружалац услуге је обавезан да продужи важење банкарске гаранције.
Члан 9.
Уколико услуге не буду извршаване у свему према одредбама овог уговора, Наручилац ће активирати достављено средство обезбеђења за испуњење уговорних обавеза.   

Активирање средства обезбеђења не искључује право Наручиоца да захтева од Пружаоца услуге накнаду штете, до износа стварне штете.
КОМУНИКАЦИЈА
Члaн  10.

Целокупна комуникација уговорних страна у вези са применом одредаба овог уговора вршиће се у писаној форми електронском поштом.

Пружалац услуге се обавезује да, без одлагања, у писаној форми, обавести Наручиоца о евентуалној промени контакт особе, електронске адресе контакт особа и/или броја контакт телефона/телефакса.

Пружалац услуге је дужан да без одлагања, а најкасније у року од пет дана од дана настанка промене било којих података наведених у уговору, о промени писано обавести Наручиоца и да је документује на прописан начин. 
ИЗМЕНЕ УГОВОРА
Члан 11.

Измене овог Уговора могу бити извршене у току његовог трјања у складу са одредбама чланова 156. – 161. Закона о јавним набавкама.
РАСКИД УГОВОРА
Члан 12.
Уговор се раскида писаним путем.

Уговор може бити раскинут сагласном вољом уговорних страна.
Свака од уговорних страна може тражити раскид уговора у случају када друга страна не испуњава или неблаговремено испуњава своје Уговором преузете обавезе.
Уговорне стране су сагласне да у случају раскида овог Уговора, изјава о раскиду мора бити образложена и у истој мора бити назначено по ком се основу Уговор раскида.

Уколико Пружалац услуге не поступи на начин или у роковима прописаним овим уговором, Наручилац има право да једнострано раскине овај уговор и да уновчи меницу као дату као средство обезбеђења за испуњење уговорних обавеза.

Уколико техничка документација која је предмет уговора у било којој фази има такве недостатке који је чине неупотребљивом или је иста израђена супротно условима из уговора, Наручилац има право да раскине уговор, без обавезе да тражи претходно отклањање недостатака. 

Уколико Пружалац услуге у року од 24 сата од упућивања дописа од стране Наручиоца не потврди пријем дописа на исти начин на који га је и примио, сматраће се да Пружалац услуге избегава своје уговорне обавезе, те Наручилац има право да једнострано раскине уговор и да уновчи меницу дату као средство обезбеђења за испуњење уговорних обавеза.
Наплата менице не искључује право Наручиоца да захтева од Пружаоца услуге накнаду штете, до износа стварне штете
Отказни рок износи 15 (петнаест) дана.
РОК ВАЖЕЊА УГОВОРА

Члан 13.

Овај уговор се закључује на одређено време, са роком важења до коначне реализације свих уговорних обавеза.

ЗАВРШНЕ ОДРЕДБЕ
Члан 14.

На све што није регулисано одредбама овог уговора примениће се одредбе Закона о облигационим односима и других позитивних прописа Републике Србије који уређују област која је предмет уговора.
Члан 15.

Лице задужемо за праћење реализације предметне јавне набавке је Трифун Станковић.
Члан 16.
Саставни део овог уговора је:

 - Пројектни задатак,

 - Понуда Пружаоца услуге број ________  од  ________ 2023. године.
Члан 17.

Уговорне стране сагласно изјављују да су се међусобно информисале о детаљима уговорних  односа, да су уговор прочитале, разумеле, прихватиле и да уговорне одредбе у свему представљају израз њихове воље.
Члан 18.

Евентуалне спорове по овом Уговору уговорне стране ће настојати да реше на споразуман начин. Ако споразум не буде постигнут утврђује се надлежност Привредног суда у Зрењанину.
Члан 19.

Уговор ступа на снагу даном његовог потписивања обе уговорне стране.

Члан 20.

Уговор је сачињен у четири истоветна примерка, по два примерка за сваку уговорну страну.
      ПРУЖАЛАЦ УСЛУГЕ



           
               ЗА НАРУЧИОЦА:

   





             


ПРЕДСЕДНИК ОПШТИНЕ
_____________________________
         
                              _____________________________

         





   
                          Саша Максимовић

Напомена:
Овај модел уговора представља садржину уговора који ће бити закључен са изабраним понуђачем када се стекну услови за закључење.

Привредни субјект на одговарајућем месту у Обрасцу понуде означава да је упознат са садржином и да прихвата Модел уговора.

